ddrg/super_eurlex huggingface dataset:
Rettens kendelse af 25. marts 2022 — Alcogroup og Alcodis mod Kommissionen

(Sag T-691/21) (1)

(Annullationssøgsmål - konkurrence - forligsprocedure - skrivelse fra Kommissionen, der opfordrer en virksomhed til at tilkendegive sin interesse i genoptagelsen af en forligsprocedure - retsakt, der ikke kan gøres til genstand for søgsmål - forberedende retsakt - afvisning)

(2022/C 222/50)

Processprog: fransk

Parter

Sagsøgere: Alcogroup (Bruxelles, Belgien) og Alcodis (Bruxelles) (ved advokaterne P. de Bandt, C. Binet og M. Nuytten)

Sagsøgt: Europa-Kommissionen (ved P. Berghe, T. Baumé og F. Jimeno Fernández, som befuldmægtigede)

Sagens genstand

Ved deres søgsmål støttet på artikel 263 TEUF, der blev indleveret til Rettens Justitskontor den 27. oktober 2021, har sagsøgerne nedlagt påstand om annullation af Europa-Kommissionens skrivelse af 17. september 2021, hvorved Kommissionen opfordrede sagsøgerne til inden for en frist på to uger at tilkendegive deres eventuelle interesse i at genoptage en forligsprocedure som omhandlet i artikel 10a i Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til [artikel 101 TEUF og 102 TEUF] (EUT 2004, L 123, s. 18), som ændret, vedrørende en mulig tilsidesættelse af artikel 101 TEUF, som sagsøgerne begik sammen med andre virksomheder.

Konklusion

1) Sagen afvises.

2) Alcogroup og Alcodis tilpligtes at betale sagsomkostningerne.

(1) EUT C 513 af 20.12.2021.
C 222/28

Rettens kendelse af 25. marts 2022 — Saure mod Kommissionen

(Sag T-151/21) (1)

(Annullationssøgsmål - aktindsigt - forordning (EF) nr. 1049/2001 - Kommissionens kommunikation vedrørende mængden af de af BioNTech SE udbudte covid-19-vacciner og levereringstiden herfor - oprindeligt afslag - retsakt, der ikke kan gøres til genstand for søgsmål - anmodninger om tilpasning af påstandene - vurdering af, om et søgsmål kan antages til realitetsbehandling på tidspunktet for anlæggelsen heraf - åbenbart afvisningsgrundlag)

(2022/C 222/47)

Processprog: tysk

Parter

Sagsøger: Hans-Wilhelm Saure (Berlin, Tyskland) (ved advokat C. Partsch)

Sagsøgte: Europa-Kommissionen (ved A. Spina, K. Herrmann og G. Gattinara, som befuldmægtigede)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af Kommissionens skrivelse af 27. januar 2021 om afslag på en oprindelig begæring om aktindsigt i visse dokumenter.

Konklusion

1) Sagen afvises.

2) Hans-Wilhelm Saure bærer sine egne omkostninger og betaler de af Europa-Kommissionen afholdte omkostninger samt omkostningerne i forbindelse med anmodningerne om tilpasning af stævningen, og Kommissionen bærer sine egne omkostninger i forbindelse med stævningen.

(1) EUT C 189 af 17.5.2021.
Rettens kendelse af 29. april 2022 — Abenante m.fl. mod Parlamentet og Rådet

(Sag T-527/21) (1)

(Annullationssøgsmål - forordning (EU) 2021/953 - EU’s digitale covidcertifikat - fri bevægelighed for personer - restriktioner - manglende søgsmålsinteresse - ikke umiddelbart berørt - ikke individuelt berørt - afvisning)

(2022/C 284/48)

Processprog: italiensk

Parter

Sagsøgere: Stefania Abenante (Ferrare, Italien) og de 423 øvrige sagsøgere, hvis navne fremgår af bilaget til kendelsen (ved advokat M. Sandri)

Sagsøgte: Europa-Parlamentet (ved L. Visaggio, P. López-Carceller og J. Rodrigues, som befuldmægtigede), Rådet for Den Europæiske Union (ved M. Moore og S. Scarpa Ferraglio, som befuldmægtigede)

Sagens genstand

Ved deres søgsmål anlagt i henhold til artikel 263 TEUF har sagsøgerne nedlagt påstand om annullation af Europa-Parlamentets og Rådets forordning (EU) 2021/953 af 14. juni 2021 om en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU’s digitale covidcertifikat) for at lette fri bevægelighed under covid-19-pandemien (EUT 2021, L 211, s. 1).

Konklusion

1) Sagen afvises.

2) Det er ufornødent at træffe afgørelse om Europa-Kommissionens anmodning om intervention.

3) Stefania Abenante og de øvrige sagsøgere, hvis navne fremgår af bilaget, bærer deres egne omkostninger og betaler de af Europa-Parlamentet og Rådet for Den Europæiske Union afholdte omkostninger, herunder omkostningerne i forbindelse med sagen om foreløbige forholdsregler ved Retten.

4) Kommissionen bærer sine egne omkostninger i forbindelse med anmodningen om intervention.

(1) EUT C 422 af 18.10.2021.
Rettens kendelse af 13. april 2022 — Alauzun m.fl. mod Kommissionen

(Sag T-695/21) (1)

(Annullations- og passivitetssøgsmål - folkesundhed - humanmedicinske lægemidler - markedsføringstilladelse på særlige vilkår til mRNA-teknologi vacciner - manglende undersøgelser af kræftrisikoen og genotoksicitet - søgsmålsfrist - for sent anlagt - ingen opfordring til at handle - stillingtagen - manglende retlig interesse - ikke umiddelbart berørt - ikke individuelt berørt - afvisning - anmodning om påbud - manglende kompetence)

(2022/C 284/56)

Processprog: fransk

Parter

Sagsøgere: Virginie Alauzun (Saint Cannat, Frankrig) og 773 andre sagsøgere, hvis navne er anført i bilaget til kendelsen (ved advokat F. Di Vizio)

Sagsøgt: Europa-Kommmissionen (ved G. Gattinara og L. Haasbeek, som befuldmægtigede)

Sagens genstand

Ved deres søgsmål anlagt i henhold til artikel 263, 265 et 266 TEUF anmoder sagsøgerne Retten om at fastslå, at Europa-Kommissionen ulovligt undlod at lade undersøgelser af kræftrisikoen og af genotoksicitet indgå i den prækliniske fase i proceduren vedrørende udstedelse af markedsføringstilladelse på særlige vilkår til vacciner baseret på messenger-ribonukleinsyre-teknologien, om at meddele Kommissionen påbud om lade sådanne undersøgelse indgå i EMA’s allerede afsluttede og fremtidige procedurer samt at meddele Kommissionen påbud om at offentliggøre visse informationer, der vedrører de nævnte undersøgelser.

Konklusion

1) Sagen afvises.

2) Det er ufornødent at træffe afgørelse vedrørende Moderna Biotech Spain SL’s anmodning om intervention.

3) Virginie Alauzun og de andre sagsøgere, hvis navne er opført i bilaget, bærer deres egne omkostninger og betaler de omkostninger, der er afholdt af Europa-Kommissionen.

4) Moderna Biotech Spain SL bærer de omkostninger, som selskabet har haft i forbindelse med anmodningen om intervention

(1) EUT C 2 af 3.1.2022.
C 284/40

Rettens kendelse af 2. juni 2022 — Eurecna mod Kommissionen

(Sag T-654/21) (1)

(Annullationssøgsmål - offentlige tjenesteydelseskontrakter - EUF - kontrakt vedrørende »territoriale strategier for innovation (STI)« - OLAF’s undersøgelse - registrering i systemet for tidlig opdagelse og udelukkelse (EDES) - retsakt, der ikke kan gøres til genstand for søgsmål - afvisning)

(2022/C 284/53)

Processprog: italiensk

Parter

Sagsøger: Eurecna SpA (Venedig, Italien) (ved advokat R. Sciaudone)

Sagsøgt: Europa-Kommissionen (ved P. Rossi og F. Moro, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse af 28. juli 2021 om at registrering af sagsøgeren i systemet for tidlig opdagelse og udelukkelse i henhold til artikel 135, stk. 1-3, og artikel 142, stk. 1, i Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).

Konklusion

1) Sagen afvises.

2) Eurecna SpA betaler sagsomkostningerne.

(1) EUT C 2 af 3.1.2022.
Rettens kendelse af 1. juni 2022 — Zásilkovna mod Kommissionen

(Sag T-585/21) (1)

(Statsstøtte - kompensation tildelt for opfyldelse af befordringspligten i postsektoren - klage - annullationssøgsmål - retsakt, som ikke kan anfægtes - afvisning)

(2022/C 284/50)

Processprog: engelsk

Parter

Sagsøger: Zásilkovna s. r. o (Prag, Tjekkiet) (ved advokat R. Kubáč)

Sagsøgt: Europa-Kommissionen (ved J. Carpi Badía og L. Nicolae, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation dels af Kommissionens skrivelse af 9. juli 2021 om kompensation tildelt Česká pošta for opfyldelse af befordringspligten i postsektoren for perioden 2018-2022 og om afgørelsen om indledning af den formelle undersøgelsesprocedure af 23. juni 2020 (SA.55208 (2020/C), SA.55497 (2019/FC) og SA.55686 (2019/FC)), dels af Kommissionens skrivelse af 31. august om kompensation tildelt Česká pošta for opfyldelse af befordringspligten i postsektoren for perioden 2018- 2022 (SA.55208 (2020/C)).

Konklusion

1) Sagen afvises.

2) Det er ufornødent at træffe afgørelse om anmodningerne om intervention indgivet af Den Tjekkiske Republik og af Česká pošta.

3) Zásilkovna s. r. o. bærer sine egne omkostninger og betaler Europa-Kommissionens omkostninger, bortset fra omkostningerne i forbindelse med anmodningerne om intervention.

4) Zásilkovna, Den Tjekkiske Republik og Česká pošta bærer hver deres egne omkostninger i forbindelse med anmodningerne om intervention.

(1) EUT C 481 af 29.11.2021.
Rettens kendelse af 10. maj 2022 — Girardi mod EUIPO

(Sag T-497/21) (1)

(Annullationssøgsmål - EU-varemærker - repræsentation ved EUIPO - meddelelse om en mangel ved beføjelsen til at optræde som repræsentant ved EUIPO - retsakt, der ikke kan gøres til genstand for søgsmål - forberedende akt - afvisning)

(2022/C 284/47)

Processprog: engelsk

Parter

Sagsøger: Giovanna Paola Girardi (Madrid, Spanien) (ved advokaterne A. Pomares Caballero og M. Pomares Caballero)

Sagsøgt: Den Europæiske Unions Kontor for Intellektuel Ejendomsret (EUIPO) (ved G. Predonzani og A. Söder, som befuldmægtigede)

Sagens genstand

Med et søgsmål støttet på artikel 263 TEUF har sagsøgeren nedlagt påstand dels om annullation af den retsakt, hvorved Den Europæiske Unions Kontor for Intellektuel Ejendomsret (EUIPO) den 14. juni 2021 meddelte sagsøgeren, at den ugyldighedsbegæring, som hun havde indgivet under nr. 000050057 C, og alle de andre sager, hvori ansøgeren eller den ved ansøgeren repræsenterede indehaver havde deres faste bopæl uden for Den Europæiske Union, var behæftet med en mangel, dels om, at det fastslås, at afsnit 5 i del A i bilag 1 til retningslinjerne for undersøgelse af EU-varemærker er ulovlig, for så vidt som dette bilag vedrører faglig repræsentation ved spanske advokater ved EUIPO.

Konklusion

1) Sagen afvises.

2) Den Europæiske Unions Kontor for Intellektuel Ejendomsret (EUIPO) bærer sine egne omkostninger og betaler de af Giovanna Paola Girardi afholdte omkostninger, herunder omkostningerne i forbindelse med sagen om foreløbige forholdsregler i sag T 497/21 R.

(1) EUT C 412 af 11.10.2021.
Rettens kendelse af 25. juli 2022 — Armadora Parleros mod Kommissionen

(Sag T-254/21) (1)

(Ansvar uden for kontraktforhold - den fælles fiskeripolitik - Kommissionens manglende udøvelse af de kontrolbeføjelser, som er omhandlet i de anvendelige bestemmelser - bådes maskineffekt - tilstrækkelig kvalificeret tilsidesættelse af en retsregel, som tillægger borgerne rettigheder - skade - årsagssammenhæng - forældelsesfrist - åbenbart, at sagen skal afvises)

(2022/C 359/89)

Processprog: spansk

Parter

Sagsøger: Armadora Parleros, SL (Santa Eugenia de Ribeira, Spanien) (ved advokat J. Navas Marqués)

Sagsøgt: Europa-Kommissionen (ved M. Morales Puerta og K. Walkerová, som befuldmægtigede)

Sagens genstand

Med sit søgsmål anlagt i henhold til artikel 268 TEUF har sagsøgeren nedlagt påstand om betaling af erstatning for den skade, som er forårsaget af det tab af indtægter, som sagsøgeren har lidt som følge af et motorstop i sagsøgerens fiskerfartøj Vianto Tercero i 2005. Efter sagsøgerens opfattelse skyldes dette motorstop et utilstrækkeligt tilsyn fra Kommissionens side med Kongeriget Spaniens kontrol af reglerne om den fælles fiskeripolitik i fiskerizonen Det Nordvestlige Cantabriske Hav. Ifølge sagsøgeren er motorstoppet forårsaget af en overbelastning af motoren, som skyldes, at sagsøgeren er blevet udsat for illoyal konkurrence fra fiskerfartøjer, hvis motorer overstiger den tilladte maskineffekt.

Konklusion

1) Sagen afvises, idet det er åbenbart, at sagen ikke kan antages til realitetsbehandling, og idet det er åbenbart, at sagen er retligt ugrundet

2) Armadora Parleros, SL, betaler sagsomkostningerne.

(1) EUT C 252 af 28.6.2021.
Rettens kendelse af 12. juli 2022 — LW mod Kommissionen

(Sag T-728/21) (1)

(Personalesag - sagsøger, der er ophørt med at besvare Rettens henvendelser - ufornødent at træffe afgørelse)

(2022/C 340/58)

Processprog: engelsk

Parter

Sagsøger: LW (ved advokaterne L. Levi og N. Flandin)

Sagsøgt: Europa-Kommissionen (ved L. Hohenecker og T. Lilamand, som befuldmægtigede)

Sagens genstand

Sagsøgeren har med sit søgsmål anlagt i henhold til artikel 270 TEUF nedlagt påstand dels om annullation af Europa-Kommissionens afgørelse af 8. januar 2021, hvorved sagsøgeren blev flyttet til en anden stilling inden for den samme enhed, og om, i fornødent omfang, annullation af Kommissionens afgørelse af 29. juli 2021 om afslag på den klage over den førstnævnte afgørelse, der blev indgivet i henhold til artikel 90, stk. 2, i vedtægten for tjenestemænd i Den Europæiske Union, dels om erstatning for den ikke-økonomiske skade som sagsøgeren hævder at have lidt som følge af disse afgørelser.

Konklusion

1) Det er ufornødent at træffe afgørelse i sagen.

2) LW bærer sine egne omkostninger og betaler de af Europa-Kommissionen afholdte omkostninger.

(1) EUT C 11 af 10.1.2022.
Rettens kendelse af 28. juni 2022 — Hangzhou Dingsheng Industrial Group m.fl. mod Kommissionen

(Sag T-150/21) (1)

(Annullationssøgsmål - dumping - importen af visse typer folie af aluminium med oprindelse i Kina - indledning af en undersøgelse vedrørende omgåelse af de gældende antidumpingforanstaltninger, der gør importen til genstand for registrering - importen af visse typer folie af aluminium afsendt fra Thailand med oprindelse i Kina - udvidelse af den endelige antidumpingtold - søgsmålsinteresse ophørt - ufornødent at træffe afgørelse)

(2022/C 318/49)

Processprog: engelsk

Parter

Sagsøgere: Hangzhou Dingsheng Industrial Group Co., Ltd (Hangzhou, Kina), Dingheng New Materials Co., Ltd (Rayong, Thailand) og Thai Ding Li New Materials Co., Ltd (Rayong) (ved advokaterne G. Coppo og G. Pregno)

Sagsøgt: Europa-Kommissionen (ved K. Blanck og P. Němečková, som befuldmægtigede)

Sagens genstand

Sagsøgerne har med deres søgsmål i henhold til artikel 263 TEUF nedlagt påstand om annullation af Kommissionens gennemførelsesforordning (EU) 2020/2162 af 18. december 2020 om indledning af en undersøgelse vedrørende den mulige omgåelse af de antidumpingforanstaltninger, der blev indført ved gennemførelsesforordning (EU) 2015/2384 og gennemførelsesforordning (EU) 2017/271 over for importen af visse typer folie af aluminium med oprindelse i Folkerepublikken Kina, ved at importere visse typer folie af aluminium afsendt fra Thailand, uanset om varen er angivet med oprindelse i Thailand eller ej, og om at gøre denne import til genstand for registrering (EUT 2020, L 431, s. 48).

Konklusion

1) Det er ufornødent at træffe afgørelse i sagen.

2) Hangzhou Dingsheng Industrial Group Co., Ltd, Dingheng New Materials Co., Ltd og Thai Ding Li New Materials Co., Ltd betaler sagsomkostningerne.

(1) EUT C 182 af 10.5.2021.
C 303/46

Rettens kendelse af 14. juni 2022 — FJ m.fl. mod EU-Udenrigstjenesten

(Sag T-246/21) (1)

(Personalesag - tjenestemænd - løn - EU-Udenrigstjenestens ansatte, som gør tjeneste i et tredjeland - mellemliggende ajourføring af justeringskoefficienter - åbenbart urigtigt skøn - tilbagevirkende kraft - retssikkerhed - omsorgspligt - åbenbart, at sagen er retligt ugrundet)

(2022/C 303/59)

Processprog: fransk

Parter

Sagsøgere: FJ og de 6 andre sagsøgere, hvis navne er anført i bilaget til kendelsen (ved advokaterne J.N. Louis og N. Maes)

Sagsøgt: Tjenesten for EU’s Optræden Udadtil (EU-Udenrigstjenesten) (ved S. Marquardt og R. Spáč, som befuldmægtigede)

Sagens genstand

Med søgsmål anlagt i henhold til artikel 270 TEUF har sagsøgerne nedlagt påstand om annullation af deres lønsedler for juli 2020, der er udfærdiget af Tjenesten for EU’s Optræden Udadtil (EU-Udenrigstjenesten), og hvori der for første gang sker anvendelse af de justeringskoefficienter, der er fastsat med tilbagevirkende kraft pr. 1. oktober 2019 og pr. 1. januar 2020.

Konklusion

1) Sagen afvises som åbenbart ugrundet.

2) FJ og de andre sagsøgere, hvis navne er opført i bilaget, betaler sagsomkostningerne.

(1) EUT C 242 af 21.6.2021.
Kendelse afsagt af Rettens præsident den 20. oktober 2022 — PB mod Kommissionen

(Sag T-407/21 R)

(Særlige rettergangsformer - offentlige tjenesteydelseskontrakter - uregelmæssigheder i forbindelse med proceduren for tildeling af kontrakten - tilbagesøgning af beløb, der er udbetalt uberettiget - afgørelse, der kan tvangsfuldbyrdes - anmodning om foreløbige forholdsregler - uopsættelighed - fumus boni juris - afvejning af interesser)

(2023/C 15/53)

Processprog: fransk

Parter

Sagsøger: PB (ved advokat L. Levi)

Sagsøgt: Europa-Kommissionen (ved B. Araujo Arce, J. Estrada de Solà og J. Baquero Cruz, som befuldmægtigede)

Sagens genstand

Med sit søgsmål anlagt i medfør af artikel 278 TUF og artikel 279 TEUF har sagsøgeren for det første nedlagt påstand om udsættelse af gennemførelsen af Kommissionens afgørelse C(2021) 3338 final af 5. maj 2021 om inddrivelse af et samlet beløb på 5 038 737,86 EUR med tillæg af renter, som skyldes af bestyrelsesmedlemmet i selskabet [fortrolige oplysninger udeladt], og for det andet om, at der rettes et påbud til Europa-Kommissionen om ikke, uanset på hvilken måde, at inddrive det beløb, som fremgår af denne afgørelse, navnlig ved gennemførelse af debetnotaen, indtil Retten har truffet afgørelse i hovedsagen.

Konklusion

1) Gennemførelsen af Kommissionens afgørelse C(2021) 3338 final af 5. maj 2021 om inddrivelse af et beløb på 5 038 737,86 EUR, med tillæg af renter, som skyldes af bestyrelsesmedlemmet i selskabet [fortrolige oplysninger udeladt], udsættes.
C 463/47

Rettens kendelse af 28. september 2022 — FC mod EUAA

(Sag T-697/21) (1)

(Personalesag - midlertidigt ansatte - disciplinærsag - afslag på anmodning om udsættelse af disciplinærsagen i afventning af Rettens afgørelser i konnekse sager - Rettens afgørelser i konnekse verserende sager - ufornødent at træffe afgørelse)

(2022/C 463/68)

Processprog: græsk

Parter

Sagsøger: FC (ved advokaterne V. Christianos, G. Kelepouri og A. Skoulikis)

Sagsøgt: Den Europæiske Unions Asylagentur (EUAA) (ved P. Eyckmans og M. Stamatopoulou, som befuldmægtigede, bistået af advokaterne T. Bontinck, A. Guillerme og L. Burguin)

Sagens genstand

Med et søgsmål støttet på artikel 270 TEUF har sagsøgeren nedlagt påstand om annullation af afgørelsen truffet den 25. juli 2021 af Den Europæiske Unions Asylagentur (EUAA) om afslag på sagsøgerens klage over EUAA’s afgørelser af 24. februar og 14. marts 2021, hvorved formanden for EUAA’s discplinærråd meddelte afslag på sagsøgerens anmodning om udsættelse af den disciplinærsag, der var blevet indledt mod hende.

Konklusion

1) Det er ufornødent at træffe afgørelse i sagen.

2) FC bærer sine egne omkostninger og betaler de af Den Europæiske Unions Asylagentur (EUAA) afholdte omkostninger.

(1) EUT C 2 af 3.1.2022.
Rettens kendelse af 20. oktober 2022 — Callaway mod Kommissionen

(Sag T-653/21) (1)

(Annullationssøgsmål - fælles landbrugspolitik - fælles sortsliste over landbrugsplantearter - plantesorter - producent af hampesorten Finola - arealer dyrket i Polen - hampesorter berettiget til finansiel støtte inden for rammerne af den fælles landsbrugspolitik - indhold af tetrahydrocannabinol (THC) - bemyndigelse af Polen til at forbyde handel på landets område med hampesorten Finola - ikke umiddelbart berørt - afvisning)

(2022/C 463/67)

Processprog: engelsk

Parter

Sagsøger: James C. Callaway (Kuopio, Finland) (ved advokat P. Hoffman)

Sagsøgt: Europa-Kommissionen (ved A. Becker og F. Castilla Contreras, som befuldmægtigede)

Sagens genstand

Med sit søgsmål, der er anlagt i henhold til artikel 263 TEUF, har sagsøgeren nedlagt påstand om annullation af Kommissionens gennemførelsesafgørelse (EU) 2021/1214 af 22. juli 2021 om bemyndigelse af Polen til at forbyde handel på landets område med hampesorten Finola i henhold til Rådets direktiv 2002/53/EF (EUT 2021, L 265, s. 1). Sagsøgeren har ligeledes i henhold til artikel 267 TEUF fremsat ulovlighedsindsigelser mod artikel 32, stk. 6, i Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT 2013, L 347, s. 608), og mod artikel 9, stk. 5, i Kommissionens delegerede forordning (EU) nr. 639/2014 af 11. marts 2014 om supplerende regler til forordning nr. 1307/2013 og om ændring af bilag X til nævnte forordning (EUT 2014, L 181, s. 1).

Konklusion

1) Sagen afvises.

2) Det er ufornødent at træffe afgørelse vedrørende anmodningerne om intervention fra Rådet for Den Europæiske Union, Europa-Parlamentet og Republikken Polen.

3) James C. Callaway bærer sine egne omkostninger og betaler Europa-Kommissionens omkostninger.

4) Rådet, Parlamentet og Republikken Polen bærer hver deres egne omkostninger i forbindelse med anmodningerne om intervention.

(1) EUT C 24 af 17.1.2022.
C 463/45

Rettens kendelse af 15. september 2022 — European Paper Packaging Alliance mod Kommissionen

(Sag T-518/21) (1)

(Annullationssøgsmål - miljø - Kommissionens retningslinjer for engangsplastprodukter - direktiv (EU) 2019/904 - reduktion af visse plastprodukters miljøpåvirkning - retsakt, der ikke kan gøres til genstand for et søgsmål - afvisning)

(2022/C 463/65)

Processprog: engelsk

Parter

Sagsøger: European Paper Packaging Alliance (Den Haag, Nederlandene) (ved advokaterne F. Di Gianni og A. Scalini)

Sagsøgt: Europa-Kommissionen (ved L. Haasbeek, som befuldmægtiget)

Sagens genstand

Med søgsmålet anlagt i henhold til artikel 263 TEUF har sagsøgeren nedlagt påstand om annullation af afsnit 2.1.2 og 2.2.1 samt af tabel 4-2 og 4-8 i Kommissionens retningslinjer for engangsplastprodukter i overensstemmelse med Europa-Parlamentets og Rådets direktiv (EU) 2019/904 om reduktion af visse plastprodukters miljøpåvirkning (EUT 2021, C 216, s. 1).

Konklusion

1) Sagen afvises.

2) Det er ufornødent at træffe afgørelse vedrørende de anmodninger om intervention, der er indgivet af Kongeriget Nederlandene, Europa-Parlamentet og Rådet for Den Europæiske Union.

3) European Paper Packaging Alliance bærer sine egne omkostninger og betaler de af Europa-Kommissionen afholdte omkostninger med undtagelse af omkostningerne vedrørende anmodningerne om intervention.

4) European Paper Packaging Alliance, Kommissionen, Kongeriget Nederlandene, Parlamentet og Rådet bærer hver deres egne omkostninger vedrørende anmodningerne om intervention.

(1) EUT C 431 af 25.10.2021.
1)

Det er ufornødent at træffe afgørelse vedrørende den første påstand, som Associazione »Terra Mia Amici No TAP« har nedlagt, om, at det fastslås, at Den Europæiske Investeringsbank (EIB) retsstridigt har undladt at behandle dennes anmodning om intern prøvelse af 19. december 2020 vedrørende EIB’s afgørelse af 6. februar 2018 om finansieringen af gasrørledningsprojektet mellem Grækenland og Italien gennem Albanien og Adriaterhavet og den låneaftale, der blev undertegnet den 30. november 2018 i medfør af denne afgørelse.